Portugal Lagos Portugal Lagos van Theo Urbach op canvas, behang en meer
Portugal Lagos #Black and white ‘n Drukkie ‘n dag? | Alta Cloete
← Lekker boeke vir die vakansie!
Hoekom lees mense romanses? →
‘n Drukkie ‘n dag?
Vandag werk dinge natuurlik meestal andersom. Mondsoene word in my kringe deesdae vir die geliefde gereserveer, of dalk vir ouer familie wat nog in die gewoonte is en dalk kan aanstoot neem as dinge nou skielik verander. Eintlik is dit so ŉ intieme handeling dat ek my amper nie ŉ tyd kan voorstel toe dit algemeen was tussen al wat leef en beef nie. Dink net aan die kieme … Om nie eens van die snorre en baarde te praat nie.
Mens hoef maar net bietjie rond te vra en jy hoor vele stories van kinders wat grillerige ooms of tantes moes soen. Persoonlik het ek ‘n paar storietjies wat ek dalk nie hier moet deel nie. Die meeste van hulle behels ‘n skaam dogtertjie en volwasse manlike familielede.
Baie van ons is dan ook onseker wanneer wat nou eintlik korrek is. Moet ek soen? Moet ek handgee? Moet ek druk? Wangsoene? Hoeveel? Lugsoene? In verskillende kulture en verskillende situasies is die antwoord natuurlik verskillend.
‘n Drukkie help mens ontspan, die stywe spiere verslap en die pyne van bv. fibromialgie kan blykbaar verbeter.
Nee, ek bepleit nie ontydige ŉ gevroetel tussen vreemdelinge nie. Maar ek dink aanraking op die regte tyd en plek kan baie doen om mens ŉ gevoel van konneksie te gee en eensaamheid te verminder. En ŉ diep eensaamheid is juis een van die kenmerke van depressie.
Vir my lyk sensitiewe aanraking dus na ŉ wapen in die stryd teen depressie, maak nie saak aan watter kant van die geveg jy staan nie. Die lekkerte van ŉ drukkie is dat mens nie een kan gee sonder om self een te ontvang nie. Ons weet hoeka ook dit kan mens help beter voel as jy vir iemand anders iets kan beteken. Naas ŉ glimlag is ŉ drukkie seker die maklikste ding om vir enigiemand te gee.
Daar is ook mense wat heeltemal niks van drukkies hou nie. Vir hulle moet mens natuurlik in ag neem. Ek bepleit nie dat enigiemand sy aanraking op iemand anders moet afdwing nie. Maar ek wonder tog of daar nie ŉ diep hartseer en/of eensaamheid agter ŉ algemene aversie aan aanraking lê nie.
Virginia Satir (ŉ beroemde terapeut – Google haar gerus) het gesê: “We need four hugs a day for survival. We need eight hugs a day for maintenance. We need twelve hugs a day for growth.”
Het jy al vandag jou porsie ontvang? Nie? Gaan deel dan dadelik ŉ paar uit, al is dit ook vir jou kat of hond. Niemand het gesê die ontvanger moet noodwendig ŉ mens wees nie.
Posted by Alta Cloete op 18/01/2015 in Beveg depressie, Depressie, Gesondheid, Spanning, Verhoudings
Sleutelwoordw: aanraking, Afrikaans, depressie, drukkies, gesondheid, groet, kommunikasie
4 responses to “‘n Drukkie ‘n dag?”
Ek gee ook regtig liewer ‘n drukkie as ‘n soen … veral as mense rook is so soen darem erg onsmaaklik
Ek verkies die drukkie!
Oeee en ‘n “Group Hug” is ‘n baie spesiale ding… 🙂 Dit bring eensklaps ‘n glimlag op ‘n klomp se gesigte. 🙂
19/01/2015 at 05:32
My Pa het altyd gesê..’ ‘n soen is nooit raak nie, altyd te hoog of te laag’ ons was nie juis soenerig aan’t huis nie.